Corona Guidelines:  हरियाणा समेत देश के कई राज्यों में मास्क लगाना जरूरी नहीं, जुर्माना भी हुआ खत्म
हरियाणा में अब जनता द्वारा मास्क पहनने की अनिवार्यता को खत्म कर दिया गया है। इससे पहले हरियाणा में मास्क ना पहनने पर 500 रुपए का जुर्माना लग जाता था। हालांकि सरकार ने ये सुझाव दिया है कि जनता को कोरोना नियमों का पालन करना चाहिए और मास्क, सैनिटाइजर का इस्तेमाल करना चाहिए।
चंडीगढ़: कोरोना के मामलों में लगातार गिरावट की वजह से देश की जनता ने राहत की सांस ली है। इस बीच केंद्र सरकार और राज्य सरकारें भी अब जनता को कोरोना नियमों में छूट दे रही हैं। ऐसे में हरियाणा से एक बड़ी खबर सामने आई है। हरियाणा में अब जनता द्वारा मास्क पहनने की अनिवार्यता को खत्म कर दिया गया है। इससे पहले हरियाणा में मास्क ना पहनने पर 500 रुपए का जुर्माना लग जाता था। हालांकि सरकार ने ये सुझाव दिया है कि जनता को कोरोना नियमों का पालन करना चाहिए और मास्क, सैनिटाइजर का इस्तेमाल करना चाहिए। हालही में खबर सामने आई थी कि दिल्ली में भी DDMA ने सार्वजनिक जगहों पर मास्क ना पहनने वालों से जुर्माना ना लेने का फैसला किया था। इससे पहले दिल्ली में भी मास्क ना पहनने वालों से 500 रुपए का जुर्माना लग रहा था। फिलहाल जनता को इस बात का ध्यान रखना जरूरी है कि कोरोना अभी पूरी तरह से खत्म नहीं हुआ है, इसलिए किसी भी तरह की लापरवाही ना बरतें और कोरोना प्रोटोकॉल्स का पालन करें। महाराष्ट्र सरकार भी 2 अप्रैल से सभी कोरोना प्रतिबंधों को हटाने का फैसला कर चुकी है। यहां भी मास्क की अनिवार्यता को खत्म किया गया है। पश्चिम बंगाल में भी पहले ही कोरोना प्रतिबंधों को हटाया जा चुका है। गौरतलब है कि आज देश में एक दिन में कोरोना के 1,096 नए मामले सामने आए हैं। इस समय देश में कोरोना के एक्टिव केसों की संख्या 13,013 है।